
Si quis Romano eoque classico sermone honorari meruit, 
certo Henricus noster, in quem nuperrime “Senior” quidam 
blande et concinne quaedam, cetera vero nimium brevibus ne- 
que accuratis conscripsit. 


Equidem facile tacerem, cum in re illa concinnata pauca 
mihi corrigenda, plura potius addenda esse opinarer, nisi me 
Eugenius vicinus, virorum pigerrimus ipse, quamquam causae 
aeque peritus, neque mihi dispar, multa vituperatione et co- 
hortatione concitasset. 

“Seniorem” condemnare ausim, quod Sienkiewicium non 
affatim laudaverat, dein quod immodestiae cuiuspiam eum ac- 
cusarat, quae in “Quo Vadis” exarando quasi eluxisset. 

In agona igitur trepidus procedam ac brevibus perscribere 
propono, quae lingua mea candida Polona, argumentis longiori- 
bus, confirmabo, Henricum Sienkiewicz non ex clarissimis 
scriptoribus unum fuisse, non clarissimorum sodalem et quasi 
collegam exstitisse, sed capite toto atque ingenio summo, si 
ita dicam, ceteros superasse, ut facile non aequalis, contra alio- 
rum princeps nuncupandus sit, 

Neque egomet amoris isto turpis patrii genere sollicitor et 
impellor, ex quo hodie plurimi laborant, ut cum Polonus esse 
glorier, Polonis tamquam oculis solis alios intuear; veritate et 
pulchritudine operum premor conscriptorum, atque ingenii 
acumine et nobilitate convictos, qui haec perlegerint, habebo. 


* # ቹ # ቹ ።* 


Tribus mihi excellere rebus scriptoribus ceteris Sienkiewi- 
cius videtur. 

Imprimis quidem res narratu difficillimas narrandas prae 
se sumpsit. 

Tum scribendi ratione admirabili usus est, in qua bellis- 
sima artificium et scientia elucent. 

Denique iustitia et fide rerum scriptarum inter Europae 
universae scriptores eminuit. Non vulgi desideria putrida se- 

cutus, non odiis aut amoribus popularium intentus suorum, — 
sed aeternorum velut custos iurium, ac christianae cultor ho- 
nestatis, genti Polonorum et orbi cuncto lumen pacemque 
praetulit, "integer vitae scelerisque in lectores purus." 

* * + * # 


Modestiam ac decentiam christianas in opere Sienkiewi- 
ciano “Quo vadis” laesas esse facile denegabo, atque habebo 
probatum. 

Ceterum, etenim soli ipsi cum maculae inhaereant, non 
mirandum, quod in Henrico Magno nonnulla vituperanda inve- 
nientur. 

Faveant mihi, qui haec legerint; postquam finiverint, sa- 
tis mihi praemii ac laudis dabitur, si Polonorum maximus scri- 
ptorum laudationibus cumulabitur amplioribus. 

KERR X ow 


I s 


Temporibus novissimis.nullus profecto populus tot tantis- 
que perculsus obrutusque est calamitatibus, Polonis exceptis: 
ereptae iis terra et lingua, ipsa quasi vivendi et laborandi vo- 
luntas dempta et sublata, radicitus eorum animi et studia suf- 
focari coepta. Et in religionem et in scholas Polonorum sae- 
vitum est. Non teneris parcitum pueris, non domus laribus 
sacris condonatum, dummodo, qui Aborigines fuerant, locis 
suis pellerentur aut, si perseverassent, exitium iis celerius pa- 
raretur. 

Saeculo XIX., cum annis 1830. et praesertim denuo 1863. 
insurrectionibus duabus exhausta fuisset armorum vis Polono- 
rum et spes omnis abiecta, manus et animi nostrorum torpu- 
erant. At Deus nostri meminerat, ac poétas primum suscita- 
vit quos vates et nationis prophetas fecit: Adamum Mickiewicz, 
Julium Słowacki, Sigismundum Krasinski, Cornelium Ujejski, 
plurimos alios, qui suorum manus sustinerent cantibus incom- 
parabilibus, atque animos erigerent conservationis certitudine. 
Poétae cecinere suavissima, at non semper vera, nimium glo- 
riae pristinae memores, vitiorum autem nationis obliti. 

Clarissimi tum historiarum scriptores suscitati: Szujski 
Joseph et Valerianus Kalinka, permulti alii, qui acerbiora et 
pudenda, sed vera, documentis comprobata, suos docuere, ut 
crimina luerentur vetera, neve antiquis indulgeretur maleficiis. 

Disruptio igitur quasi in animis effecta, atque in Polono- 
rum mentes irrepsere: desperatio, ignavia, in partitores ultio 
et odia, inter suos dissidia. 

Cum nimirum animi optimi cuiusque vacillarent, et post 
annum 1880, quae nos diviserant imperia, novas pararent in- 
sectationes, missus est nobis vir admirabilis, Henricus Sienkie- 
wicz, qui quasi fulmen Poloniam universam funditus concussit 
et elevavit, et sicut flamen sacer, Polonorum iter directurus 
erat. í 

Poëtas celeberrimos nostros secutus, carminibus dum dul- 
cibus aures praeberet, amore patriae supremo ictus est, sed 
peccatorum nationalium non immemor, cum historicos nostros 
illustres perscrutatus esset, animo perterritus est, et medius 
stetit inter vates et gentis suae celebres magistros, genius 
tamquam suis et angelus, qui consolaretur suos, ad coelum us- 
que eveheret, animos pacaret contritos, odia et dissidia dis- 
pelleret, fide, spe, caritate, Poloniam reconciliatam recreatam- 
que adimpleret. 

Tempora Polonorum historiae maestissima selegit, saecu- 
lum XVII, cum iam optimatium superbia effrenata, ac nobi- 
lium impudentia, omnia in interitum magnis itineribus rue- 
rent. 

Regi tamquam siniulacro ligneo auctoritas adempta, latae 
leges contemptae, conventus nationales pedibus quasi concul- 
cati, equitibus licentia omnis data, — nulla fere urbanis rusti- 
cisque, religio ipsa despectui tradita. Bellum civile atque im- 
mane ortum. Tum finitimi, qui Poloniam dissidiis debilem cre- 
debant, civium perfidia et ductu, eam vastant et capiunt. 

Aufugit rex, Polonia omnis, spe omni abiecta, depressa et 
moribunda. 


At, qui celerius spem et-fidem amiserant, multo velocius 
ad eas regressi, cum Kordecki, monachus sanctus, Beatissima 

Virgine Adiutrice, Sueciae ducibus “Czestochowam” oppugnan- 
tibus restitisset. Incendium violentum vastumque pietatis in 
Deum et patriam factum: Joannes Casimirus rex redit, per- 
duelles pelluntur, Polonia libera et gloriosa evadit. 

Denique, iterum Turcarum universa moles Poloniam ag- 
greditur, Europam omnem absumpturi. In Polonis numero 
paucis, fortitudine principibus, murum ferreum saxeumque in- 
venere. Optimus quisque periit, vel suos libenter sacravit; 
crux salva effecta, Europa a Turcis avulsa, cultus humanus ci- 
vilisque conservatus. 

Crescebant Polonis animi, decrescebant odia, augebatur 
virtus et minuebatur segnitia, erumpebant, ut semper flagra- 
rent, fides et spes, cum tredecim “Trilogiae” volumina mani- 
bus tererentur piis et tremulis. 

Nemo umquam validioribus vocibus nationi suae accla- 
maverat: “Patimini fortes et confidite. Laborate et orate. 
Certamina et discrimina sustinuerant patres vestri plura et 
maiora, at victores exstiterant. Socordia dein et dissidiis et im- 
pietate in Deum et in suos periere. Sursum corda !" 

Artifex vero maximus non dictis sententiis ista praedi- 
cavit Sienkiewicius, sed imaginibus et characteribus quasi li- 
bris illis igne inustis; quapropter libri illi Polonos concussos 
animis tenuere, et iis exstitere solamen et exprobratio et 
praeteritorum conscientia et futurorum firmitas. 


Mitto opera eius alia pulcherrima, transgredior al librum 
immortalem qui “Quo vadis" inscribitur. 


Iam pluribus annis ante, libellum Sienkiewicius composu- 
erat, cui titulus: “Sequamur Eum." Poloniae et Europae uni- 
versae scriptorum clarissimus, delicatissimo motu Crucem sa- 
cram indicaverat, ubi doloribus medicina esset, atque animis 
corporibusque aegrotis Iesum Christum medicum solum desi- 
gnaverat, qui mortales curaret omnes. Non divitiis, non volup- 
tatibus, non scientia fieri homines felices!... 


. Tum in initia religionis Christianae transiliit enarranda, 
thema certo difficillimum. 

Neronis tempora aescribenda adire sane audacis fuerat 
viri, ne dicam petulantis... In ethnicis et Christianis seripto- 
ribus optimi fuere, qui rem tractaverant affabre: Tacitus in- 
comparabilis, Suetonius, nostris vero fere temporibus Gibbon 
Anglus, Mommsen Germanus. Tarnovius criticus iuste asserit 
tune temporis Sienkiewicium totam gloriam suam periclita- 
tum fuisse. Quomodo post Wiseman cardinalem, post Wallace 
auctorem libri “Ben Hur”, qui proxima narraverant tempora, 
Henricus Sienkiewicz perarduum aggressus est opus et qua 
ratione exegit?... Omnium scriptorum et rerum victor evasit 
et fama eius annos per multos universum percrebruit per or- 
bem, numquam peritura. 

A mortuis excitati Nero et Petronius et Lucanus et Tigel- 
linus et Poppaea et Acte suavis et alii plurimi. Vivunt omnes 
aguntque. ' 

Dum librum legis admirandum, in Foro Romano incedis, 
viam Appiam percurris, cum patritiis ac cum servis graderis 
et colloqueris, in conviviis commoraris et admiraris subtiliter 
dicta, seu contemnis foetide iocosa. Atria et cubicula Romano- 
rum, balnea et tonstrinae et tabernae, animi voluntatesque 
mulierum virorumque, partim vix perstricta, partim longius 
narrata omnibus patent, ut non Cracoviae aut Philadelphiae 
habites, certo contra, Romae aut Neapoli aut Cumis degere 
videaris. : 

Quapropter intelleges recte, id quod Sienkiewicius summa 
veritate arteque voluit intellegi, sane miraculum maximum 
fuisse hominum illorum transformare naturam moresque ac 
cum miraculum effectum fuerit certo Dei digito directas res 
et profecto religionem Christianam divinam sacramque esse. 

Tum illis lassis, sicuti Petronius erat, voluptariis, ut Vini- 
cius agebat, falsis et callidis, ut Chilo procedebat, reliquis mil- 
lium millibus usque ad medullam, si dicere licitum sit, corrup- 
tis aut deformatis novae res novique obiciuntur homines, in 
quibus “Christus regnat Christusque imperat." 

Ex tumulis igitur sacratis surrexere coramque nobis om- 
nibus loquuntur operanturque Petrus et Paulus Apostoli, pres- 

byteri et fossores, Lygia dulcissima et Ursus, creaturarum 
Sienkiewicianarum sane exquisitissimus, Stanislai Tarnowski 
iudicio dignissimus, qui sculptus optimis Michaëlis Angelo ope- 
ribus adiungeretur. 

Si Sanctus Petrus Romae, seu aliis in locis Christianos al- 
locutus erat, profecto iisdem paene usus est vocabulis, quae ori 
eius Sienkiewicius iniecit. Quae simplicitas, quae certitudo, 
quae sublimitas orationis, in Iesu Christi teste primario, Apo- 


Ubi gentium Henricus Sienkiewicz eloquentiae Christiante 
arcana didicerat? Ubi et assertor fidei solidus et defensor 
sapiens instructus ?... 

At satis esto, ne libellum consribere videar. Paragraphi 
certo multae doctaeque exornentur necessum est, ut bibliothe- 
ca Sienkiewiciana praeparetur, quae scholae instar grandis 
operis “Quo vadis” inserviat. 


II. 


Stanislaus Tarnowski, Universitatis Cracoviensis vetustis- 
simae professor, post Brunetiere Gallum certo critices artis lit- 
terarum monumentorum Europae universae cultor et arbiter 
elegantissimus, atque iustitia et sagacitate incomparabilis, in- 
ter alias in Henricum Sienkiewicz vel maximas laudationes, il- 
lud mirabile edixit, quod, si qua terrifica fortunae vicissitudi- 
ne seu cataclysmo horrendo libri cuncti Polonorum exstincti 
forent solaque Sienkiewicii opera remansissent intacta, lingua 
notra multo pulchrior ac locupletior restitui posset. 

Visione quasi divina, quae intuitio appellatur, labore plu- 
rimo confirmata, ditissimam Polonorum linguam novis reficit 
vocabulis, vetera redipiscitur, ut opera eius tamquam pyxis 
aurea omnibus, qui rei’ conscii, gemmarum instar nitescere vi- 
deantur. 

Dum in “Cruciferis” XV. saeculi historiam texit conficit- 
que, archaismos sic dictos evitat, at facile iuraveris, si Zbysz- 
ko iuvenis, Jagienka puella, Jurand martyrum Christianorum 

summus alii permulti hodie apparuissent, omnes sermone si- 
mili uterentur, ac Sienkiewiciano agerent modo. 

Item, dum XVII. saeculi gloriosas et tristes in Polonis res 
enarrat, dum proceres et nobiles et rusticos ante oculos nostros 
quasi incedere iubet, dum in “Trilogia” illa admirabili, volumi- 
num paene quindecim, certamina permulta, colloquia innumera 
depingit, quilibet legis, tamquam artificis baculo teneris, neu- 
tiquam taedio ullo afficeris; et rides et ploras et Poloniae glo- 
riam admiraris pristinam, et futuram maiorem anhelas. 

Sienkiewicius, ac si in animos actorum et in temporum 
medias res intrasset, summa et ima hominum et rerum pene- 
trarat, ac praecordia mortalium cognoverat, arte velut magica. 

Iuste igitur et venustissime Tarnovius ille scribit, cum ce- 
teri fabularum auctores historicarum archeologia et des- 
criptionibus innumerabilibus lectorem vexent et miserum red- 
dant, Sienkiewicium, consiliis atque instrumentis aliis spretis, 
sola animarum expositione, Polonis et orbi portenta litterata 
procreasse. 

Qui quidem maximorum scriptorum inter veteres et no- 
vissimos peculiari quadam re et componendi modo claruerant, 
in Sienkiewicio reperies iteratum et auctum. 

Henricum Sienkiewicz opera cum revolvis, Homerum et 
Demosthenem et Sophoclem et Tacitum et Dante eximium et 
Shakespeare tragicorum maximum et Macaulay contortum at 
suavem relegere videris, ac si optimus quisque auctorum in 
eum coaluisset. 

Metaphorae et comparationes maxime variae, epitheta or- 
nantia sicuti margaritae parvulae, ubique libellorum diffusa 
et aspersa. 

Et amores et odia hominum quis cecinit speciosius et ma- 
gis scite? . 

Quisnam patriae amorem, non falsum, non ex gentium 
odiis aliarum constantem, sed Iesu Christi magisterio divino 
consonum, firmius praedicavit ? 

Quis Polonorum stirpi praeclarae, et vitia maxima, et ጀ10- 
riam vastissimam, verius et amabilius in faciem iecit, ut su- 

perbia et iactantia relictis genti resuscitandae operam nava- 
rent ? 

Quis incantatione miranda, operibus suis, illas sublimes 
et immanes fascinavit personas et species, quae, — bonae sint 
aut malae — donec sermo Polonus exstiterit, vocibus magnis 
clarisque inclamitabunt Polonos, ut altiora petant perquirant- 
que, aut perterreantur ? 

Quis umquam Podbipieta equitis fortissimi et maxime pii 
oblitus erit, dum moribundus Litanias recitaret, aut Kmicic 
petulantis primo, dein pro Virgine et patria audacter dimican- 
tis, cum et nomen et honorem et vitam nihili habuisset, ut 
priscos errores et infamiam obliteraret ? 

Aut quis umquam scriptorum tragoedorum principum 
spectacula illa nullo alio humano sermone narrata depinxit, 
dum Wiśniowiecki dux coram Crucifixo in genua prostratus, 
conscientiae suae examen terit, aut Radziwill proditor perdi- 
tus, immatura abripitur morte, criminum memoria vivida et 
fame sitique et religionis dubiis tortus et concussus, aut dum 
Jurand, grandis doloris et patientiae vir Martyrque Polonus 
secum vehementer certat et vindictae et suimet ipsius victor 
evadit ? 

Quid plura? Euripides neque Shakespeare res magis tra- 
gicas usquam attinuere. 

Sinatis adiciam Zaglobae personam subtilem et marmo- 
ream, cui aequalis in nullis gentium omnium conscriptis monu- 
mentis inveniatur. Iocorum eius et epigrammatum thesaurus 
facillime si ceteros alios etiam duodenos connectas, nitore ve- 
ritateque vincet; Shakespeareanus Falstaff, nebulo et bibulus, 
Zaglobae vix armiger famulusque fieri meretur. 

Tandem si ad librum “Quo vadis" transferimur, quis um- 
quam sermone venustiore usus est? Quis usquam libellorum 
personas rariores candidasque confecit, Sienkiewicio excepto? 

Ubi primum interrogatus fuero, quod sit secretum, ne di- 
cam mysterium — admirabilis potentiae  pulchritudinisque 
Sienkiewicii scriptorum, facile probaverim, vim illam residere 
in dotibus mirandis, quod omnes artes ingenuae animo eius 

quasi coniunctae fuere, ut-et pictor eximius, et sculptor egre- 
gius, et architectus maximus, et poéta elegans et orator diser- 
tissimus una in operibus eius conspicerentur. Si in ‘Trilogiae’ 
voluminibus eluxerant dotes illae magnificentissime, hic ope- 
ris ingenti resplendent uruntque igne. En pictorem eximium, 
cum ludos gladiatorum, cum christianorum martyria, eum Ur- 
sum, taurum strangulantem, cum Romae incendium enarrat! 

En architectum incomparabilem, qui in domum illam 
splendidam lucidamque, cui nomen *Quo vadis" est, centenas 
iniecit res faciesque, at nihil intricati reperies, atque aedifi- 
cium unum mirificum oculis tuis obicitur. En sculptorem ex- 
celsum, qui marmore ex exquisitissimo et potius materie ex 
eborea tres illas effinxit statuas: Petronium, Chilonem, Ur- 
sum En poétam et oratorem, sane oratorum et poétarum 
principem, dum, licet versus non fecerit, neque ullam causam 
vublicam dixerit, fecundus troporum et ironiae mordacis, si- 
mul delectat convincitque. Quis alius, si exempla quaeris, duas 
illas Petronii moribundi epistolas, componere posset, Sienkie- 
wiciani monumenta ingenii, primam ad Vinicium valde orato- 
riam disertamque, alteram ad Neronem poéticam ac morden- 
- tem?... 


III. 


Aetate nostra permulti ac illustres floruerunt scriptores, 
ingenio ac perspicacitate insignes, qui et Angliae et Germaniae 
et Galliae et Italiae renovatis, permagno exstitere nitori. Ne- 
que pusillae Belgarum genti, neque Russiae, nuper barbarae et 
rusticae nationi viri defuere, artis pulehre atque ingenue scri- 
bendi maxime gnari, inter suos et Europaeos omnes famosi. 

Ut alios mittam, laudes validiores, quam meruerant, ca- 
nere quisque et Mariae Corelli, prodigiosae mulierculae, et Vic- 
tori Hugo, et Alphonso Daudet, et Aemilio Zola, et Gabrieli 
d'Annunzio, et Leoni Tolstoj, et Maximo Gorky, quos omnes 
eultus atque-humanitas vix tetigere Christi Salvatoris doctri- 
na, ut potius et iustius “neo-pagani” vocandi essent. Pudet 
me Polonorum meminisse Joannis Kasprowiez, Stanislai Przy- 

byszewski, Casimiri Tetmajer, multorum aliorum, qui illos ma- 
larum magistros rerum, non solum adaequaverunt, sed immo 
superaverunt. Permaxime dolendum ---- Polonis omnibus ne- 
fandam rem! — quod sermo noster purus pudicusque fabulis 
lascivis scriptis contaminatus est et — qui dolor immanis fit 
— ingeniis ornati summis auctores in ruinam sibi ipsis et pa- 
triae ierunt praecipites !... 

Maximus quisque cum insaniret, Henricus Sienkiewicz lue 
ista non affectus est. 

Iam multis annis ante, epistolam conscripserat publicam, 
quid de rebus et scribendi rationibus Zolanis sentiret. Rem et 
scribendi modum contempsit. Permultum, ait, esse in terra 
coenum lutumque, rem facillimam in luto volutari, et coenum 
depingere. Atqui praeter putrida atque horrida inveniri plura 
casta et nitida et gloriosa, quibus invitentur scriptores et vo- 
centur, sed difficilius esse quae pulchra sint describere. Aegro- 
tis aéra non impurum maxime necessarium, medicinam et sa- 
lutem dandas, non venenum porrigendum, — moribundis vi- 
tam deferendam, non pugionem vel sicam, — Lazaris mortuis 
resurrectionem praedicandam, non perniciem. 


Longiores et pulchriores sunt sententiae quam quae hic 
libelli excudantur; certissimum est, neminem scriptorum auda- 
cia et iustitia maioribus collegas perfidos fuisse allocutum. 

Aliis non praedicabat solum, sed dux princepsque veri, re- 
cti, pulehri praeibat. 


In Ruthenos ac Lithuanos iustissimus, odia ab hostibus 
callide sata cultaque repellebat monebatque suos, ut patientia 
atque amore recuperarent, quae ignorantia mendaciisque amis- 
sa videbantur. 

Hostibus tribus partitoribus Poloniae audacter veritatem : 
proponebat, at vel sedulissime Polonos ipsos hortabatur, ut 
odiis in eos se exuerent, in illa difficillima re, amore patrio non 
obcoecatus, sed vir sublimis funditusque Christianus. 

Permittant mihi lectores Tarnovii illius Cracoviensis ver- 
ba praeclara adducere, quae Sienkiewicii gloriae statim post 

“Quo vadis” promulgatum fecerat; nemo verius Henricum 
scriptorem laudavit. 

“In litterarum monumentis “artisticis” aetatis nostrae ne 
unius quidem operis recordamur, in quo character religiosus 
ac catholicus tam exacte tamque firmiter pateat, in quo aucto- 
ris sensus fidei sanctitate et Ecclesiae magnitudine usque ad 
ima transspiciatur. 

Ex unaquaque pagina, ex unaquaque scena convictionis 
sensusque sinceritas comparet. 

Liber universus est huius veritatis professio, huius con- 
victionis et veritatis glorificatio. Vinicius eiusque conversio, 
martyrum mortes et salvationes miraculosae, paganitas vacui- 
tate et infamia suis desperata, sanctus Petrus, sive sub labo- 
ris dolorisque sarcina occidens, sive semet ipsum aliosque ro- 
borans, seu denique mortis momento regnans et benedicens 
urbi et orbi, omnia ista quasi choro clamant: Unus Deus, una 
fides, unum baptisma, et: “Tu es Petrus", et: “Ego sum via, 
veritas et vita". Profanas res, magisque instruentes, sensus 
magis pios religiososque in lectoribus excitantes, ad medita- 
tionem religiosam magis moventes, repetere liceat, aevo nostro 
non novimus. 

Atqui, quo tempore, quas inter civitates, quas intra “lit- 
teraturas", quas intra fabularum historias opus illud apparet ? 
Odium apertum, bellum, christianitatis negatio vehemens ; cor- 
ruptio luxuriesque tantae, ut homines animalia videantur, aut 
"pessimismus" addolens, sed ne misericordia quidem dignus, 
adeo imbecillis, aeger, noxius: aut sincera forsitan, sed langui- 
da nebulosaque desideria cuiuslibet veritatis sine fortitudine 
voluntateque eam vere quaerendi, — ista sunt, quae ex ephe- 
meridibus et variarum linguarum libris ab Aquilone usque ad 
Austrum, et ex "fabulis" — neque minime — corrumpunt, di- 
laniant, putredine inficiunt hominum societates animasque. 

Nonne eae sunt hodiernae “litteraturae” ab Ibsen usque 
ad d'Annunzio, et a Maeterlinck usque ad Tolstoj? Et eodem 
tempore, ex una terra, ex una lingua, surgit “fabula”, quae si- 
euti in deserto Iudaeis aegrotis aeneum serpentem, veritatem 

unicam monstrat, sanam salutaremque, et mundo hodierno 
paene ita putrefacto, uti iste Romanus illic temporis fuit, quae- 
stionem sistit: “Quo vadis?” viamque indicat, qua sola ad ve- 
rum vitamque itur. 

Asserere non haesitamus scriptori hoc fuisse meritum co- 
ram Deo et hominibus, communitati autem, quae eum emise- 
rat, bonum exstitisse testimonium et gloriam. 

Notari alia oportet. 

In illo libro omnibus est magna institutio, sed imprimis 
fit solatium magnum nonnullis, praecipue perpetientibus, in- 
felicibus. 

Afflictio, infortunium, persecutio increscere nequeunt; 
mundi imperium malo traditum. Illi omnes Christiani iam ar- 
bitrantur a Deo se esse derelictos, ipseque sanctus Petrus in- 
terrogat: “Domine, cui mundi gubernacula dedisti ?" 

Tria per saecula Ecclesia, nisi sancta fuisset, uti erat, 
sentire potuit Deum caesaribus contra seipsam esse suffraga- 
tum. Postea, tota per saecula, mundus Christianus potuit co- 
gitare Deum Mahometo favisse, cum ei Asiam, Africam, pro- 
pemodum Europam quoque permisisset. 

Attamen probatum est Deum neque Neroni neque Maho- 
meto suffragatum esse. Attamen sanctus Petrus mortuus est, 
sed in Papa vivit vivetque usque ad finem mundi. Attamen, 
ipse ille Vinicius, qui “miraculum” oraverat, erogavit et mira- 
culum ipsum, cum iam illud non postularet solumque repeteret: 
"Credo, credo, credo." 

Clara res est, si contra Vinicius sese longius in luto vo- 
lutasset, ad quod breviter rediit, — si Glaucus ignoscendi loco 
maledixisset, — si Crispus, vice placati submissique animi, in 
irritatione sua maledicta minasque iecisset, — si pauperes 
Christiani Romanas divitias pompasque concupivissent et in- 
vidissent, si sanctus Petrus, fidelis at mente pusillus, Roma 
exiisset, — revera misericordia non facta esset, neque miracu- 
lum, neque pagani mundi corrupti victoria Crucis!... 

Permagni aliquid sine dubio in opere illo invenitur, et 
Sienkiewicius, qui eius titulo *Quo vadis?" inscripserat, sub 

finem eius intrepide iusteque scribere potuerat, ut medii aevi 
Scriptores pii consueverant: “Ad maiorem Dei gloriam." " 

Ingenio vel maximo non abusum.esse, sane plurimum lau- ' 
danda res; at omne per longum vitae curriculum causis patriae 
et Ecclesiae optimis serviisse ingenue et laboriose, certo aeter- 
na memoria dignum. 


IV. 


Et "Senior" et ante eum permulti alii Sienkiewicium im- 
modestiae accusarunt, quod vitam moresque paganorum ap- 
prime immundis vocabulis imaginibusque pollutis depinxisset 
in opere *Quo vadis?" cui simile usquequaque non inventum 
fuisse inter omnes constat. 

Audiveram equidem, cum universus orbis Sienkiewicii lau- 
des proferret ac proclamaret, Romae nonnullos “praelatos” li- 
brorum indici vetitorum opus admirandum infigere voluisse; 
putidam atque affectatam rem!... Atqui iustitia veritasque 
vicerunt, ut primum Pontifex Maximus ipse, paginis proscri- 
bendis perlectis, summas laudes dixerat ac Sienkiewicium lau- 
daverat. Relata mihi refero..... 


Causas non perspicio, cur prudentes perspicacesque viri in 
illis scenis et rebus quidquid condemnaverint, cum maxime ne- 
cessarias fuisse nemo negaret, ut gentilium indoles animi in- 
geniique demonstraretur. 

Quomodo ille, qui solus inter fabularum auctores narrata- 
rum universos, contra lasciviam et luxuriam publice proeliatus 
erat, ipse iniquorum pestem participasset? Si scenas et res, 
quae libidinosae videntur, finxit, certo deesse non potuere eae- 
que fuere, sine quibus conditio et natura hominum ethnicorum 
exquisite non describeretur. 

Sicuti in Bibliis in Levitico et alias, quae legis erant, nar- 
randa fuerunt, neque in indices Romanos ponenda... 

Si quae medicis et sacerdotibus scitu necessaria, non citra 
necessitatem scribenda et discenda earum quae ad luxuriam at- 
tinent rerum, simili ratione ad historiarum veritatem. mon- 
strandam et ad sanctitatem religionis Christianae evehendam, 

-picturata ista spectacula et colloquia, cum maxime necessaria 
evaserint, prava esse nequeunt. 

Exeuntium corrupti et decrepiti paganorum mores narran- 
di quomodo erant, si quidam sermones lascivi, si inter prandia 
et pocula, turpia quaedam, non perstricta fuissent? At quis 
Sienkiewicium accusarit amatoriae libidinis excitandae, aut 
aures lacessendi prurientes?... 

Deinde confestim, neque brevibus, sed imaginibus copio- 
sioribus, Christianorum vitam moresque depinget narrabitque, 
ac si exclamet: En gentilium effrenos mores et loquelam putri- 
dam, contra vero, en sacra nova itinera et beata tempora Chri- 
sti futura! 

Neque me quis vituperet, quod Henricum nostrum purga- 
verim, cum Zola et Sue et Daudet et alii celebres scriptores, 
necessitatem vera dicendi prae se tulissent. Necessitatem re- 
icio, comparationem et narratorum et narrandi modorum de- 
nego. Sordida quaeque finxerant isti ac sordidis sordidiora so- 
la addiderant, ut hominum animi in malum moverentur, quasi 
honestas virtusque omnes a terra profugissent. 


Ceterum, et illud admirabile et horrendum lacus lucique 
spectaculum, et alterum palatii Neroniani, certo horridum et 
pudendum, tanta arte tantisque sublimibus interseritur appa- 
ratibus, ut verecundia quodammodo conservetur, atque acutus 
quisque solum et sollers dicta comprehendat, et quae forsan 
turpiter edicta fuere, artificii opimitate eximiaque astutia 
obumbrentur. 

Denique “castis omnia casta" hic dixerim atque adicere 
ausim, Henricum Sienkiewicz non vulgaribus profanisque com- 
posuisse lectoribus, non vilibus scripsisse animis, qui et liberali 
doctrina eruditi, et ingenii pectorisque excellerent dotibus. 
Grandes “Quo vadis" operis paragraphi excelsiores sunt et sub- 
tiliores, quam quae mentibus offerantur communibus aut effe- 
ris; certo non intellegentur aut perperam iudicabuntur. Quis- 
nam porrigat gemmas rusticis aut facinorosis ?... Nonne ipsi li- 
beraliter instructi, dum legendo “Quo vadis” delectantur fateri 
coguntur, numerosa folia praeclari libri plenissima esse iocis 

elegantissimis, ubi rerum ignari suspicantur dedecora?... Non 
immodestus Sienkiewicius, sed exquisitus et verax fuit. 


V. 


Si quae ei, — librorum eius quasi umbellas perstringere 
liceat — vituperanda sint, inter alia parvi momenti duo 1518 
edicam, primo quod, in conventiculis Christianorum enarratis, 
solummodo Petri, Romani Pontificis primi praedicationem om- 
nino sublimem produxerat, Sacrificii vero Eucharistici mentio- 
nem omittendam putaverat; quasi protestantibus, qui saecu- 
lo XVI. Europam omnem et religionem veram disruperant bi- 
fariam, ludere et placere intendisset. 

Arcani disciplinam nemo citare hic conetur, ut Sienkiewi- 
cium de culpa purget, cum Eucharistiam nominibus maxime 
variis commemoratam esse necesse fuerit neminemque lateat, 
iam illo tempore Eam tamquam centrum cultus Christiani fu- 
isse atque insuper fidelibus et medicinae instar et escae divi- 
nae serviisse. 

Tum, id quod eritices artis unus de praestantissimis Stani- 
slaus Tarnovius animadverterat, vitio cuipiam ducere audeam, 
quod Henricus noster Beatissimum Petrum solum, mirabili 
imagine, pinxerat, contra vero Paulum Apostolum, vix breviter 
nominarat. Cur Christi Iesu missorum maxime insignem Pau- 
lum, qui Petro sine dubio in multis anteierat, quae humana et 
divina putantur, primatu solo excepto, ductibus exiguis ac con- 
tractis perstrinxerat? Enimvero, si cui auctori, Pauli effigies 
miranda, inter Apostolos animo et pietate gigantis, creanda — 
si cui alii eius persona, statura parva, at ingenio et epistolis 
prope divina, sculpenda erat, certo Henrico Sienkiewicz, qui in 
coaequalibus mente et animi nobilitate tantopere valuit, quan- 
tum ille in Ecclesia pristina inter suos egregius et illustris 
floruerat, nulli alii comparandus viro. 


* * * * * + 


Brevibus coarctare me finibus intenderam; res ipsa in 
Henricum magnopere crevit. Quare parcatur mihi, quaeso. 

Non permulti Polonorum, saeculis ante, fuerant, qui Po- 
lonorum nomen et gloriam orbi universo praedicassent: Coper- 
nicus, astrorum numerator, Sarbievius, poéta qui Horatius 
Christianus dicitur, Hosius, ex praesidibus Concilii Tridentini 
unus, Matejko pictor Cracoviensis, alii. 

Illi admirabili clarissimorum coronae virorum Henricus 
Sienkiewicz adiectus est, dicere nequeam, an non maximus. 

Etenim inter Gallos, Germanos, Anglos — Muscovitas 
quoque non mittam — nonnulli, si clarescere et gloria et lau- 
dibus copiosioribus cireumdari coeperant, non rerum memoria 
scriptarum meritoque eminuerunt, contra dixerim, patriae cla- 
ritate et linguae celebris notitia gloriosa cacumina ascende- 
runt, in colles summos quasi iniuste evecti. Equidem non du- 
bito, quin si Poloni fuissent, eorum nomina oblivioni tetrae tra- 
dita essent. 

Henricus Sienkiewicz solus, supremos gloriae apices, no- 
bilissimo cuique animo, inter Polonos et ceteros assecutus est, 
operum suorum re et pretio verissimis et maxime candidis. 

Neque tempus, rerum  miserarum edax, illud pretium 
splendoremque conteret ac comedet; immo, equidem credo, in 
dies et in generationes posteras fama eius augebitur, Poloniae 
olim praeclara quae fuerat, quae vero ei et mater et praecep- 
trix evasit, strophium et diadema praestantissima nomine 
eius addentur. 4 

Nimium laudatorum recenter virorum et Zola et Mau- 
passant et d’Annunzio et Tolstoj facile homines obliviscantur 
necessum erit, Henricum Sienkiewicz summa in aestimatione 
habebunt. 


Dr. THOMAS MISICKI, 
Dioeceseos Cracoviensis presbyter. 

